কৃষ্ণনগরে ছাত্রী খুনের ঘটনায় মূল অভিযুক্ত গ্রেফতার!

ওয়েব ডেস্ক : কৃষ্ণনগরে (Krishnanagar) ছাত্রী খুনের ঘটনায় মূল অভিযুক্তকে গ্রেফতার করল পুলিশ (Police)। সোমবার ভোরে উত্তর প্রদেশের ও নেপাল সীমান্তে গাড়ি করে য়াওয়ার সময় অভিযুক্ত দেশরাজ সিংকে গ্রেফতার করে রাজ্য পুলিশ। তাকে ট্রানজিট রিমান্ডে কলকাতায় নিয়ে আসছে পুলিশ। জানা গিয়েছে আজই অভিযুক্তকে রানাঘাট আদালতে পেশ করে হেফাজতে নেওয়ার জন্য আবেদন জানাতে পারে।

গত সোমবার কৃষ্ণনগরে(Krishnanagar) ঘটে গিয়েছিল ভয়াবহ ঘটনা। প্রেমের সম্পর্ক ভাঙতে চাওয়ায় প্রেমিকাকে গুলি করে খুনের অভিযোগ উঠেছিল দেশরারাজের বিরুদ্ধে। অপরাধের পর থেকেই পলাতক ছিল অভিযুক্ত। রবিবার অভিযুক্তের মামা কুলদীপ সিং গুজরাটের জামনগর থেকে গ্রেফতার করেছিল পুলিশ। তাকে জেরা করার পরেই দেশরাজের সন্ধান পায় তদন্তকারীরা। এর পরেই অভিযুক্তকে গ্রেফতার করে পুলিশ।

আরও খবর : ১ সেপ্টেম্বর থেকে কমল কমার্শিয়াল গ্যাসের দাম

জানা গিয়েছে, খুনের পরেই আত্মগোপনের জন্য আত্মীয়দেরই সাহায্য চেয়েছিল অভিযুক্ত। এর পরেই মামাকে জেরা করে পুলিশ জানতে পারে উত্তরপ্রদেশের গোপন ডেরায় লুকিয়ে রয়েছে অভিযুক্ত। তার পরেই কৃষ্ণনগর পুলিশের তিনটি দল সেখানে যায়। সোমবার ভোরে দেশরাজকে সেই গোপন ডেরা থেকে গ্রেফতার (Arrest) করা হয়। পুলিশ সূত্রে খবর, অভিযুক্ত নেপালে পালানোর পরিকল্পনা করছিল। কিন্তু তার আগেই তাকে ধরে ফেলে পুলিশ।

এ নিয়ে কৃষ্ণনগর পুলিশ জেলার এসপি অমরনাথ কে জানান, ভারত-নেপাল সীমান্তে গাড়ি করে যাওয়ার সময় অভিযুক্তকে গ্রেফতার করা হয়। তিনি আরও জানিয়েছেন নিহত ছাত্রীর পরিবারের তরফে বিভিন্ন তথ্য দিয়ে সাহায্য করা হয়েছিল। তার পরেই পুলিশ তদন্তে নেমে গ্রেফতার করে এই হত্যাকাণ্ডের মূল অভিযুক্তকে। তাকে আজ আদালতে পেশ করে হেফাজতে নেওয়ার জন্য আবেদন জানাবে পুলিশ।

দেখুন অন্য খবর :